b'\n_START_ARTICLE_\nGreenwich, Maribor\n_START_PARAGRAPH_\nGreenwich je izrazito urbano naselje v Mestni \xc4\x8detrti Pobre\xc5\xbeje v Mariboru. Poimenovana je po istoimenskem vzhodnem predelu Londona, s katerim je mesto Maribor pobrateno od leta 1967.\n_START_SECTION_\nZgodovina\n_START_PARAGRAPH_\nZa\xc4\x8detki naselja segajo v pozna 50-ta leta prej\xc5\xa1njega stoletja, ko je na pobre\xc5\xa1kem platoju, Mariborska tekstilna tovarna (MTT), za svoje zaposlene pri\xc4\x8dela graditi stanovanjsko naselje. Sredi junija leta 1959 je Angle\xc5\xa1ko industrijsko mesto Greenwich predlagalo prijateljsko sodelovanje. 2. oktobra 1960 je v Maribor pripotoval \xc5\xbeupan mesta Greenwich Harry Tatman in pred mno\xc5\xbeico ljudi odkril tablo, s \xc4\x8dimer je naselje uradno dobilo ime "Greenwich"._NEWLINE_Greenwich je prvo mesto s katerim se je Maribor pobratil. 5. maja 1967 je\xc2\xa0bila podpisana sve\xc4\x8dana listina o njunem prijateljstvu. Z izmenjavo delegacij in medsebojnimi obiski je sodelovanje preseglo obi\xc4\x8dajne formalne okvire in preraslo v prijateljske odnose.\n_START_SECTION_\nUpravni polo\xc5\xbeaj\n_START_PARAGRAPH_\nSoseska je bila v\xc4\x8dasih v ob\xc4\x8dini Maribor-Pobre\xc5\xbeje samostojna krajevna skupnost s sede\xc5\xbeem na Cesti XIV. divizije 4, danes pa je v sestavi M\xc4\x8c Pobre\xc5\xbeje.'